Lav et referat af nedenstående tekst:

Tekst:
Da borgerne i Frederikshavn Kommune ville sætte deres kryds ved folketingsvalget i 2019, var der 22 forskellige steder i kommunen, hvor de kunne gøre det. Denne gang er der kun 15 valgsteder i Danmarks nordligste kommune. Frederikshavn Kommune har nedlagt fem valgsteder med under 500 stemmeberettigede, og derudover er tre valgsteder i Frederikshavn by samlet til ét. Det betyder, at hele 17.602 vælgere i år kan afgive deres stemme i Arena Nord. - Hvis vi skal ende på det samme antal, som vi plejer, så skal vi have 15.000 til 16.000 stemmer igennem, siger valgstyrerformand Danny Nikolajsen. Der er 44 tilforordnede på det store valgsted, hvor der også er folk til at dirigere trafikken for at undgå kaos på parkeringspladsen. - Det er første gang, at vi har så stort et valgsted. Nu drager vi os nogle erfaringer, og det evaluerer vi så på efterfølgende, siger Danny Nikolajsen, som forventer en lang arbejdsdag, da han ikke kan holde fri, før alle stemmer er talt op. Tre personer i kø fra morgenstunden Kommunens mindste valgsted var tidligere Hulsig med bare 112 stemmeberettigede. Nu har Volstrup overtaget den officielle titel. Her kan 522 vælgere få indflydelse på folketingsvalget, hvis de møder op i Syvsten Hallen og sætter deres kryds. Gitte Kiilerich er for første gang valgstyrerformand på valgstedet. - Jeg tror, opgaven er den samme, uanset om det er et stort eller et lille valgsted. Man skal åbne valget klokken otte om morgenen, og så skal jeg lukke det igen klokken 20, siger hun. Tre personer var tirsdag morgen mødt op og var klar til at afgive deres stemme, før valgstedet åbnede. Det har dog været det eneste tidspunkt på dagen, hvor der indtil videre har været noget, der kan betegnes som kødannelse ved Syvsten Hallen. - Dagen er forløbet meget stille og roligt. Der kommer ikke så mange, så der er sjældent kø. Men der er tid til at sige goddag og snakke lidt, så det er rigtig fint, siger Gitte Kiilerich. I Syvsten Hallen regner de med at være færdige med at tælle stemmer op omkring klokken 21 tirsdag aften. Kom med på besøg på valgstedet i Syvsten Hallen:

Referat:
Frederikshavn Kommune har reduceret antallet af valgsteder i forhold til seneste folketingsvalg, men der er stadig stor forskel på valgstedernes størrelse.